شه‌فه‌ق نيوز/ ئيواره‌ى دويه‌كه‌ 13 كه‌س له‌ ئه‌نجام ته‌قه‌كردن له‌وه‌خت ئاهه‌نگسازى وه‌ بوونه‌ى راونيان و نه‌مه‌ندن ڤايرۆس كۆرۆنا له‌ پاريزگاى دهۆك له‌ هه‌رێم كوردستان زه‌خمدار بوين.
له‌ى باوه‌ته‌و، سه‌رچه‌وه‌يگ له‌ ته‌ندروستى دهۆك ئه‌را شه‌فه‌ق نيوز وت: 13 كه‌س وه‌شيوه‌يگ جياجيا زه‌خمدار بوينه‌ له‌گشت پاريزگاگه‌ له‌ ئه‌نجام ته‌قه‌كردن هه‌ڕه‌مه‌كى له‌لايه‌ن ئاهه‌نگسازه‌يله‌و.
سه‌رچه‌وه‌گه‌ وت: بڕيگ له‌و مه‌ردمه‌ سه‌رپيچى له‌ رينمايه‌يل وه‌رده‌وام كردنه‌ له‌ى باوه‌ته‌وه‌و ده‌سكردنه‌سه‌ ته‌قه‌كردن و يه‌يش له‌يوا كردگه‌ شماره‌يگ مه‌ردم زه‌خمدار بوون.
لاى خوه‌ييشه‌و، ئه‌مير عه‌لى وه‌ڕيه‌وبه‌ر ره‌سانن ته‌ندروستى زاخۆ ئه‌را شه‌فه‌ق نيوز وت: سێ كه‌س قه‌زاى زاخۆ له‌ ئه‌نجام ته‌قه‌كردن هه‌ڕه‌مه‌كى زه‌خمدار بوينه‌ له‌ ئاهه‌نگ به‌تاڵبوين پاريزگاگه‌ له‌ ڤايرۆس كۆرۆنا.
